CELEX: C2007/199/73
Language: et
Date: 2007-08-25 00:00:00
Title: Kohtuasi T-431/04 R: Esimese Astme Kohtu presidendi 18. juuni 2007 . aasta määrus — Itaalia versus komisjon (Ajutiste meetmete kohaldamine — Ajutiste meetmete kohaldamise taotlus — Määrus (EÜ) nr 1429/2004 — Veinituru ühine korraldus — Viinamarjasortide nimede või nende sünonüümide kasutamise kord — Kasutamise ajaline piirang — Vajadus taotluse osas otsust teha on ära langenud)

25.8.2007   
            
            
               ET
            
            
               Euroopa Liidu Teataja
            
            
               C 199/38
            
         Esimese Astme Kohtu presidendi 18. juuni 2007. aasta määrus — Itaalia versus komisjon
   (Kohtuasi T-431/04 R)
   (Ajutiste meetmete kohaldamine - Ajutiste meetmete kohaldamise taotlus - Määrus (EÜ) nr 1429/2004 - Veinituru ühine korraldus - Viinamarjasortide nimede või nende sünonüümide kasutamise kord - Kasutamise ajaline piirang - Vajadus taotluse osas otsust teha on ära langenud)
   (2007/C 199/73)
   Kohtumenetluse keel: itaalia
   Pooled
   
      Hageja: Itaalia Vabariik (esindaja: M. Fiorilli)
   
      Kostja: Euroopa Ühenduste Komisjon (esindajad: E. Righini ja L. Visaggio, hiljem F. Jimeno Fernández ja E. Righini)
   
      Kostja nõuete toetuseks menetlusse astuja: Ungari Vabariik (esindajad: P. Gottfried, hiljem S. Somssich ja J. Stadler)
   Kohtuasja ese
   Ajutiste meetmete kohaldamise taotlus, millega esimese võimalusena paluti peatada kuni liidetud kohtuasjades C-23/07 ja C-24/07 Euroopa Kohtu otsuse tegemiseni sätte kohaldamine, millega lubati nime „tocai friulano” kasutada üksnes kuni 31. märtsini 2007; see säte asub komisjoni 9. augusti 2004. aasta määruse (EÜ) nr 1429/2004, millega muudetakse määrust (EÜ) nr 753/2002 milles sätestatakse teatavad nõukogu määruse (EÜ)nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas, I lisa punkti 103 selgitavas märkuses; ja teise võimalusena peatada kuni liidetud kohtuasjades C-23/07 ja C-24/07 Euroopa Kohtu otsuse tegemiseni sama sätte kohaldamine Itaalia Vabariigi territooriumil, koos keeluga importida toodangut ühendusse ja ilma et see mõjutaks Ungaris toodetud ja „tokaj” nime kandva veini või samanimeliste veinide turustamist, mille turustamine on Itaalias ja ühenduses lubatud.
   Määruse resolutiivosa
   
               1.
            
            
               Jätta ajutiste meetmete kohaldamise taotlus rahuldamata.
            
         
               2.
            
            
               Kohtukulude kandmine otsustatakse edaspidi.